**GENNEMSIGTIGHEDSRAPPORT FOR ÅRET 202****3**

**DANSKE PRESSEPUBLIKATIONERS**

**KOLLEKTIVE FORVALTNINGSORGANISATION (DPCMO)**

CVR-NUMMER: 42552097

Indholdsfortegnelse

[1. generelle oplysninger 3](#_Toc164784250)

[1.1 Om DPCMO 3](#_Toc164784251)

[1.2 Fokusområder og højdepunkter for 2023 5](#_Toc164784252)

[1.3 Aktivitetsrapport 7](#_Toc164784253)

[1.4 Fordelingspolitik, investeringspolitik og anvendelse af ikke-individualiserede midler 7](#_Toc164784254)

[2. årsRAPPORT og fordelingsregnskab 7](#_Toc164784255)

[2.1 Foreningens 2023 årsrapport 7](#_Toc164784256)

# generelle oplysninger

## Om DPCMO

Foreningen, Danske Pressepublikationers Kollektive Forvaltningsorganisation ("DPCMO"), blev stiftet den 2. juli 2022 i kølvandet på den danske implementering af det nye EU-direktiv 2019/790/EU om ophavsret og beslægtede rettigheder på det digitale indre marked ("DSM-direktivet").

DSM-direktivets artikel 15 indfører en ny, tidsbegrænset enerettighed for danske presseudgivere for informationssamfundstjenesters online brug af pressepublikationer. Bestemmelsen er gennemført som § 69 a i den danske ophavsretslov og har til formål at sikre, at danske presseudgivere opnår mere kontrol over den digitale spredning af nyhedsindhold samt får en rimelig andel af indtægterne, der generes ved denne online brug.

DSM-direktivets artikel 17 indfører en ny ansvarsregel, som skal sikre, at onlineindholdsdelingstjenester er ophavsretligt ansvarlige for indhold uploadet af dens brugere til platformen, hvorfor tjenesterne skal indhente tilladelse fra rettighedshaverne for at bruge disses indhold/værker. Bestemmelsen er gennemført som § 52 c i den danske ophavsretslov.

Den danske implementering af DSM-direktivets artikel 15 og 17 skaber et link mellem presseudgiverretten i § 69 a og det nye ansvarssystem i § 52 c, hvilket betyder, at også sociale medier skal indgå aftaler med udgiverne, hvis deres tjenester muliggør uploading og deling af uddrag af pressepublikationer.

Følgende danske mediehuse er medlem:

* Aller Media A/S
* Altinget.dk ApS/Alrow Media
* A4 Medier ApS
* Baggrund Medier ApS
* Berlingske Media A/S
* Bonnier Publications A/S
* Bornholms Tidende A/S
* Dagbladet Børsen A/S
* Der Nordschleswiger
* Det Nordjyske Mediehus A/S
* DR
* Egmont
* Fagbladet FOA
* Fagbladet Folkeskolen ApS
* Foreningen af TV 2 Regioner
	+ TV 2 Bornholm
	+ TV 2 Fyn
	+ TV 2 Kosmopol
	+ TV Midtvest
	+ TV2 Nord
	+ TV Syd
	+ TV2 Øst
	+ TV2 Østjylland
* Fonden Herlev Bladet
* Information A/S
* Jobindex Media A/S
* Journalisten.dk
* JP/Politikens Hus A/S
* Jysk Fynske Medier P/S
* Kristeligt Dagblad A/S
* LandbrugsMedierne P/S
* Lolland-Falsters Folketidende A/S
* Mediehuset Friheden A/S
* Mediehuset Herning Folkeblad A/S
* Min By Media ApS
* Out & About/Rainbow Media Denmark ApS
* Ritzaus Bureau A/S
* Sjællandske Medier A/S
* Teknologiens Mediehus A/S
* TV 2 Danmark A/S
* Videnskab.dk
* Zetland ApS

Medlemmerne af DPCMO repræsenterer samlet set ca. 99 % af de danske presseudgivere. Til trods for medlemmernes forskellighed er alle mediehuse sat i verden for at støtte demokrati og sammenhængskraft samt at understøtte den frie, demokratiske informationsstrøm.

DPCMO er en uafhængig, non-profit forening. Foreningens formål er at varetage medlemmernes interesser i henhold til ophavsretslovens §§ 52 c og 69 a samt forvalte den nye presseudgiverrettighed i medlemmerne bedste fælles interesse.

Den øverste myndighed i DPCMO er generalforsamlingen. Medlemmerne er repræsenteret på generalforsamlingen ved en repræsentation pr. medievirksomhed. Foreningens bestyrelse består af 13 medlemmer, som bredt repræsenterer mediehusene. Bestyrelsen blev valgt på generalforsamlingen den 11. maj 2023 og er konstitueret med en formand og to næstformænd. Bestyrelsen er valgt for to år.

I praksis er foreningens primære funktion dermed at etablere kontakten med de relevante og forpligtede tjenesteudbydere samt at fordele fremtidige indtægter blandt foreningens medlemmer i henhold til den godkendte fordelingsnøgle. Medlemmerne har således givet DPCMO mandat og fuldmagt til at indgå aftaler med informationssamfundstjenester og onlineindholdsdelingstjenester om disses brug af medlemmernes pressepublikationer samt at opkræve vederlag fra tjenesterne og/eller på anden måde forvalte medlemmernes rettigheder. Et medlem kan dog til enhver tid vælge at stå uden for af en specifik aftale med en specifik tjeneste (opt-out).

Eftersom DPCMO repræsenterer en væsentlig del af danske presseudgivere, er foreningen i september 2023 blevet godkendt af Kulturministeriet i henhold til den nye aftalelicens for kollektiv forvaltning af presseudgiverretten efter ophavsretslovens § 29 a.

Foreningen varetager desuden medlemmernes interesse i forbindelse med høring over ny lovgivning både i Danmark og i EU.

Endelig kan DPCMO foretage faktiske og retslige skridt, bl.a. i forhold til overvågning af anvendelse af rettigheder samt håndhævelse af medlemmernes rettigheder.

## Fokusområder og højdepunkter for 2023

DPCMO har haft forhandlinger og møder med informationssamfundstjenesterne og onlineindholdsdelingstjenester, der gør brug af danske pressepublikationer. Dialogen vedrører både betaling samt data og algoritme-indsigt fsva. tjenesternes brug af medlemmernes indhold.

DPCMO indgik 13. februar 2023 en midlertidig aftale Microsoft om søgemaskinen Bing (markedsandel er på ca. 4%). DPCMO indgik 20. februar 2023 en midlertidig aftale med upday (ejet af Axel Springer) om nyhedsapp’en upday. upday’s udbredelse i Danmark er minimal, og tjenesten er ved at blive udfaset, men aftalen er strategisk vigtig ift. DPCMO’s håndtering af nyhedsapps. 9. maj 2023 indgik DPCMO en midlertidig aftale med Google om Google Search (markedsandel på ca. 94%). 30. juni 2023 indgik DPCMO midlertidige aftaler om Yahoo, DuckDuckGo, Ecosia og Qwant, som samlet har en markedsandel på ca. 2%. Betalingerne er ikke store, men det har været afgørende for DPCMO, at selskaberne anerkender udgiverretten og betaler noget. Betalingerne har betydet, at DPCMO kunne refundere medlems lån i 2023 og kan drifte foreningen for indtægterne. De midlertidige aftaler skal erstattes af long term aftaler, som skal indeholde en rigtig prissætning. Forhandlingerne om long term aftaler er i gang og forventes at blive vanskelige og langvarige. DPCMO har tilkendegivet over for Google, at også Gemini skal drøftes. Dette samme gælder co-pilot i forhold til Microsoft.

Apple har afvist at ville indgå en aftale om Apple’s news widget, hvorfor DPCMO sammen med Danske Medier, DJ og Rettighedsalliancen har politianmeldt selskabet for overtrædelse af ophavsretsloven.

Meta og TikTok har også afvist at ville indgå aftaler, hvorfor DPCMO forsøgte mægling via Kulturministeren og Kulturministeriet. Meta og TikTok afviste at deltage i mæglingen, hvilket har betydet, at Kulturministeriet nu undersøger, hvordan reglerne kan justeres eller andre værktøjer kan tages i brug.

I oktober 2023 klagede DPCMO sammen med Danske Medier til Konkurrence- og Forbrugerstyrelsen, idet foreningerne finder, at Meta/Facebook overtræder EU’s platform-to-business forordningen bl.a. grundet manglende gennemsigtighed i algoritmer, ranking, vilkårlige og ensidige ændringer af vilkår, manglende tilstrækkelig klage- og meditations adgang. DPCMO afventer styrelsen.

DPCMO har i oktober 2023 anmodet Ophavsretslicensnævnet om bistand i diskussionen med LinkedIn om adgangen til data og vederlag. Nævnet træffer afgørelse i sagen i 2024.

DPCMO har en langvarende diskussion med YouTube, som ikke synes at ville forstå §§ 52c og 69a.

Franske udgivere har anlagt sag mod X, hvor dom forventes i maj 2024. DPCMO afventer dommen i forhold til næste skridt. New York Times har anlagt sag mod OpenAI og Microsoft. DPCMO følger sagen tæt.

Foreningen har også haft møder med autorerne, dvs. i regi af Copydan Tekst & Node, som bl.a. repræsenterer journalisterne og fotograferne henhold til § 69a, stk. 4, som er berettiget til at modtage en passende andel af udgivernes indtægter ved licensering. Foreningen indgik i december 2023 en samarbejdsaftale med autorerne, som betyder, at parterne er enige om at fokusere kræfterne på arbejdet med tech og om at udskyde diskussionen om den passende andel til, DPCMO har indtægter, der kan udloddes til rettighedshaverne.

Det er vigtigt for DPCMO, som – trods en stor og kompetent bestyrelse samt et stærkt bagland i form af medlemmerne - er en organisation med en ansat og skal forvalte et helt nyt område at indgå samarbejder og alliancer med rettighedshavere, Danske Medier, Nye Medier, NGO’er, øvrige interessenter i ind- og udland m.fl., da de globale tech selskaber synes at have uanede ressourcer til advokater, lobby-arbejde og anden interessent håndtering.

Foreningens arbejde har også bidraget til at skabe større bevidsthed om den nye presseudgiverret. På Nordens Dag 7. marts 2023 afholdte DPCMO i samarbejde med Foreningen Norden en konference på Christiansborg om medier, tech og demokrati i et nordisk perspektiv med talere fra hele Norden. På Europe Dag 9. maj 2023 afholdte DPCMO sammen med Danske Medier og European Publishers Council konference hos Le Soir i Bruxelles på medier, tech og demokrati i et europæiske perspektiv.

Gennem medlemsundersøgelser og dialog med presseudgivere og rettighedshavere i Europa, USA, Australien, Canada, Sydafrika, New Zealand og Brasilien, har DPCMO desuden haft fokus på at skabe det bedste grundlag for den fremtidige værdiansættelse, håndhævelse og respekt af presseudgiverretten. Resultatet heraf vil forventeligt styrke DPCMO’s position i fremtidige forhandlinger om rettighedsvederlag på vegne af medlemmerne.

Foreningen har efter bestyrelsesmøderne udsendt detaljeret medlemsinformation og afholdt digitalt medlemsmøder 9. februar 2023 og 20. september 2023. Foreningens direktør har desuden besøgt mange medlemmer.

## Aktivitetsrapport

Der henvises til beskrivelsen af DPCMOs regnskabsmæssige status ad punk 2.1 nedenfor.

## Fordelingspolitik, investeringspolitik og anvendelse af ikke-individualiserede midler

Eftersom DPCMO endnu ikke har indgået endelige aftaler om vederlæggelse for brugen af pressepublikationer online, har foreningen endnu ikke vedtaget en fordelingspolitik, investeringspolitik eller politik for anvendelse ikke-individualiserede midler.

Der henvises i øvrigt til beskrivelsen af DPCMOs regnskabsmæssige status ad punk 2.1 nedenfor.

# årsRAPPORT og fordelingsregnskab

## Foreningens 2023 årsrapport

Årsrapport er vedlagt med gennemsigtighedsrapporten og viser en indtægt i regnskabsåret 2023 på DKK 14.654.344 og en egenkapital på DKK 6.575.810 mod en negativ egenkapital i 2021/22 på DKK 4.935.473. Indtægterne omfatter licensbeløb for årene 2021-2023 betalt i 2023.